[{"text_idx": "#000000", "text": "Gvidantoj de Usono, Britio kaj Au\u0306stralio renkontig\u0302is lunde kaj publikigis planon provizi Au\u0306stralion per nukle-energiaj submars\u0302ipoj. Lau\u0306 ilia komuna deklaracio, Usono vendos tri virginia-klasajn submars\u0302inojn al Au\u0306stralio komence de la 30-aj jaroj de tiu c\u0302i jarcento, kaj poste vendos pliajn du al g\u0302i. La tri landoj planas ankau\u0306 kunlabore esplori kaj produkti novtipan submars\u0302ipon sur la bazo de teknologioj usonaj kaj britaj. Lau\u0306 armea flanko de Au\u0306stralio, la tuta plano estos lau\u0306plane finata en 2055 kaj kostos je 245 miliardoj da usonaj dolaroj."}, {"text_idx": "#000001", "text": "Kelkajn tagojn antau\u0306 la publikigo de Usono, Britio kaj Au\u0306stralio pri ilia kunlaboro rilata nukle-energiajn submars\u0302ipojn, okazis en Vieno marta kunveno de la Konsilio de la Internacia Atom-Energia Agentejo (IAEA). Alvokita de C\u0302inio, la konsilio kontinue sepfoje ekzamenis kaj pridiskutis la trilandan kunlaboron pri nukle-energiaj submars\u0302ipoj en la maniero de interregistara diskuto, kaj multaj landoj esprimis fortan oponon kontrau\u0306 g\u0302i. Ignorante zorgojn de diversaj flankoj kaj egoisme publikigante la planon, Usono, Britio kaj Au\u0306stralio per solflanka ago rezistas kontrau\u0306 plurflanka komuna interkonsento kaj mars\u0302as pli kaj pli foren sur la vojo erara kaj dang\u0302era. Se la plano estus plenumata, nepre estos damag\u0302ata paco kaj stabileco de la azipacifika regiono, rompata internacia nuklea neplivastiga sistemo, stimulata konkurso en armado, do aperos senfinaj estontaj g\u0302enoj, kiel malfermita \"skatolo de Pandora\"."}, {"text_idx": "#000002", "text": "Usono, Britio kaj Au\u0306stralio estas subskribintoj de la Nuklea Neplivastiga Traktato (NNT), tamen ili malobservis g\u0302in kaj instigis \"lernolibro-klasan nuklean disvastigan eventon\". Septembre de 2021, ili deklaris establi triflankan kunlaboran partnerecon pri sekureco, nome AUKUS, kies kerno estas, ke Usono kaj Britio helpos al Au\u0306stralio produkti nukle-energiajn submars\u0302ipojn. Esence, kiel posedantoj de nukleaj armiloj kaj subskribintoj de la NNT, la tri landoj transigos tunojn da armilograda alte kondensita uranio al Au\u0306stralio, kiu ne havas nukleajn armilojn. Tio kau\u0306zos seriozajn riskojn de nuklea disvastigo. Ilia kunlaboro malobservis la celojn kaj principjon de la NNT, koncernajn regulojn de Statuto de la IAEA kaj Traktato pri Sud-Pacifika Nuklea-Libera Zono, ja g\u0302i estas la projekto kontrau\u0306 la tri dokumentoj."}, {"text_idx": "#000003", "text": "Usono, Britio kaj Au\u0306stralio volas en la formo de kliko posedi superecon de militaj strategioj en la azipacifika regiono kaj kopii la manierojn de NATO por instigi regionajn konfliktojn kaj kontrau\u0306starojn. La malvasta geopolitika intrigo ricevis g\u0302eneralajn dubojn kaj oponojn de landoj de la regiono."}, {"text_idx": "#000004", "text": "Kian ajn planon ili havas, kunlaboro pri nukle-energia submars\u0302ipo absolute ne estas ilia privata afero, male rilatas al interesoj de c\u0302iuj membrolandoj de la IAEA, devas esti decidata de c\u0302iuj membrolandoj en la interregistara procezo. Antau\u0306 ol atingi komunan interkonsenton de diversaj partioj, la tri landoj absolute ne devas fari kunlaboron c\u0302i-flanke. La popoloj de la azipacifika regiono ne forgesos, ke g\u0302uste pro sinliberigo el la ombro de Malvarma Milito, la regiono disvolvis sin regiono de la mondo kun plej vigla viveco kaj plej rapida kresko. Tiu c\u0302i situacio estas rara. Kiu volas detrui g\u0302in, tiun la popoloj absolute ne permesos."}]